
Parlamentul  României

Camera  Deputaţilor

Comisia pentru Sănătate şi Familie
                   Nr. 28/ 212 / 8 septembrie 2010
BIROULUI PERMANENT 

AL

CAMEREI DEPUTAŢILOR,

Vă înaintăm raportul asupra proiectului de Lege privind reproducerea umană asistată medical (PL-x 690/2009) adoptat de către Senat  în şedinţa din 15 decembrie 2009, în calitate de primă Cameră sesizată, în condiţiile art.75 alin.(2) teza a III-a din Constituţia României, republicată, Camera Deputaţilor fiind Cameră decizională.

La întocmirea raportului, Comisia a avut în vedere avizul Consiliului Legislativ nr.643/11.06.2009, punctul de vedere al Guvernului nr.2214/DPSG/31.08.2009, avizul Comisiei juridice, de disciplină şi imunităţi nr.PL.x 690/2009 din 2.02.2010, avizul Comisiei pentru drepturile omului, culte şi problemele minorităţilor naţionale nr.PL-x 690/2009 din 3.02.2010, avizul Comisiei pentru buget, finanţe şi bănci nr.709/23.02.2010,  precum şi punctul de vedere al Ministerului Sănătăţii nr. 6378/15.06.2010.

În raport de obiectul şi conţinutul său, proiectul de lege face parte din categoria legilor organice.
PREŞEDINTE,

RODICA NASSAR

Parlamentul  României

Camera  Deputaţilor
Comisia pentru Sănătate şi Familie
              Nr. 28/ 212 / 8 septembrie 2010
R A P O R T
asupra proiectului de Lege privind reproducerea umană asistată medical (PLx-690/2009)
1. Cu adresa nr.Pl.x 690 din 16 decembrie 2009, Comisia pentru sănătate şi familie a fost sesizată cu dezbaterea, în fond, a proiectului de Lege privind reproducerea umană asistată medical (PLx 690/2009), adoptat de către Senat  în şedinţa din 15 decembrie 2009, în calitate de primă Cameră sesizată, în condiţiile art.75 alin.(2) teza a III-a din Constituţia României,republicată,  Camera Deputaţilor fiind Cameră decizională.
La întocmirea raportului, Comisia a avut în vedere avizul Consiliului Legislativ nr.643/11.06.2009, punctul de vedere al Guvernului nr.2214/DPSG/31.08.2009, avizul Comisiei juridice, de disciplină şi imunităţi nr.PL.x 690/2009 din 2.02.2010, avizul Comisiei pentru drepturile omului, culte şi problemele minorităţilor naţionale nr.PL-x 690/2009 din 3.02.2010, avizul Comisiei pentru buget, finanţe şi bănci nr.709/23.02.2010,  precum şi punctul de vedere al Ministerului Sănătăţii nr.6378/15.06.2010.
2. În raport de obiectul şi conţinutul său, proiectul de lege face parte din categoria legilor organice.
Proiectul de Lege menţionat, are ca obiect susţinerea cuplurilor cu probleme de fertilitate, precum şi  respectarea unor drepturi constituţionale ale cetăţenilor.
3. Comisia pentru sănătate şi familie a dezbătut proiectul de Lege menţionat în şedinţa din data de 8 septembrie 2010. La şedinţa comisiei au fost prezenţi 18 deputaţi din cei 18 membri ai comisiei. Raportul comisiei a fost adoptat cu unanimitate de voturi.
4. În urma dezbaterilor, Comisia pentru sănătate şi familie propune Plenului Camerei Deputaţilor respingerea proiectului de Lege privind reproducerea umană asistată medical (PL-x 690/2009) pe baza următoarelor argumente:

- iniţiativa legislativă, deşi tratează un subiect extrem de sensibil care comportă multiple aspecte de ordin medical şi juridic şi a cărei reglementare ar trebui să fie clară şi exigentă, comportă serioase lacune, care pot genera îndoieli cu privire la constituţionalitatea anumitor prevederi şi pot antrena dificultăţi majore în procesul aplicării;
- medicaţia uzitată în procedurile de reproducere umană asistată trebuie să beneficieze de compensare pentru toate produsele farmaceutice indiferent de firma producătoare;

- textul prezintă o serie de neclarităţi din punct de vedere juridic şi al normelor de tehnică legislativă prevăzute de Legea nr.24/2000, republicată cu modificările şi completările ulterioare.
PREŞEDINTE,

RODICA NASSAR
                                                                                            Întocmit,

Consilier parlamentar Livia Spînu

Consultant parlamentar Cristina Bologan

